recursal/SuperWikiNEXT-32B huggingface dataset:
**Johan Kristian Schiefloe** (født 15. august 1789 i Sparbu i Nord-Trøndelag, død 11. mars 1853 samme sted) var en norsk lærer, gårdbruker og stortingsmann for Nordre Trondhjems amt (Nord-Trøndelag).

Liv og virke
------------

Han ble født på Øvre Sem ved Leksdalsvatnet i Mære sogn i Sparbu prestegjeld som sønn av gårdbruker Ole Pedersen Schiefloe og hustru Berthe Olsdatter Sem. Faren kom fra Nedre Skjevlo i Ogndal sogn og beholdt slektsnavnet. Han hadde tidligere vært bruker på Mokk i Ogndal, hvor han også var stiger i kobbergruvene. Han beholdt interessen for industriforetak etter at han overtok svigerfarens gård på Øvre Sem i 1872, og begynte med sagbruksdrift.

Johan Kristian Schiefloe giftet seg med Ane Paulsdatter Vådal, som døde få år senere, hvorpå han giftet seg på nytt med hennes yngre søster, Marta. Han hadde barn fra begge ekteskap. Han var omgangsskolelærer i Henning sogn 1809–1811 og i Mære sogn 1812–1819. I 1814 fikk han skjøte på halvparten av Øvre Sem, mens broren Peder hadde den andre halvparten. I 1816 brant begge gårdene. Johan Kristian reiste nye gårdsbygninger, mens det er uklart om Peder gjorde det samme, og i 1825 ble Johan Kristian eier av hele Øvre Sem. Etter Johan Kristians død ble gården overdratt til sønnen Ole Schiefloe.

Schiefloe var stortingsmann for Nordre Trondhjems amt 1824–1829 og 1833–1838. Schiefloe satt først i stortingskomiteene for jordbruk og fedrift, senere for gasjer, pensjoner, budsjett og skatter. Han forsøkte også å bli valgt i 1830, men valget av Johan Kristian og Peder Schiefloe som valgmenn for Sparbu prestegjeld ble kjent ugyldig, fordi Johan Kristian hadde ført protokollen, og han fikk ingen stemmer på valgmannstinget det året. Stortingets fullmaktskomité uttalte at avvisningen av brødrene Schiefloe på valgmannstinget var «aldeles ugrunnet», men forlangte ikke omvalg.

Schiefloe var medlem av den første skolekommisjonen i Sparbu, som ble opprettet med allmueskoleloven av 1827. Etter innføringen av formannskapslovene av 1837 ble Schiefloe valgt inn i det første formannskapet for Sparbu, hvor han satt som Sparbus første ordfører 1838–1839. Schiefloe også forlikskommissær, kirkeverge og vaksinatør i mange år.

Referanser
----------

1. 1 2   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 762[Hentet fra Wikidata]
2. 1 2  Aarholt, Tormod (1990). *Bygdebok for Sparbu og Ogndal*. V. Bygdeboknemnda for Sparbu og Ogndal. s. 406–410.
3. ↑  Skjeflo, Peter O. m.fl. (1960). *Schiefloe-slekten*. Verdal. s. 68ff.
4. 1 2  Lindstøl, Tallak (1914). *Stortinget og statsraadet 1814–1914. Bind 1, del 2: Biografier L–Ø samt tillæg*. Kristiania. s. 762.
5. ↑  Lindstøl, Tallak (1914). *Stortinget og statsraadet 1814–1914. Bind 2, del 1: De enkelte storting og statsraader 1814–1885*. Kristiania. s. 147–148.
6. ↑  Skjeflo, Peter O. m.fl. (1960). *Schiefloe-slekten*. Verdal. s. 76–77.

Eksterne lenker
---------------

* (no) Johan Kristian Schiefloe hos Norsk senter for forskningsdata politikerarkiv (nedlagt) Rediger på Wikidata
**George Kenning** (født 23. september 1913, død 3. november 1988) var en amerikansk konsulent, i Norge kjent for sine teorier om ledelse. 

Kenning vokste opp på en gård i Wisconsin, nær Chicago. Han begynte som ung ved General Motors' (GM) fabrikk i Janesville. Kenning gjorde karriere i GM og ble i 1950 sendt til Antwerpen i Belgia der han deltok i ledelsen av gjenoppbygging av en av GMs fabrikker. Kenning kom til Norge i 1955 som et ledd i Marshallhjelpen og inspirerte en rekke menn innenfor næringslivet, mange av dem kom etterhvert i svært sentrale posisjoner.

De neste 30 årene tilbragte han om lag halvparten av tiden i Norge. Kennings teorier om ledelse er i Norge ofte kjent som «Aker-modellen» eller «Aker-skolen» da Kenning arbeidet mye med datidens verkstedskonsern Akers mekaniske verksted. Hans teori eller tese ble formulert som 31 retningslinjer eller «praxes», for eksempel tese 3: «Faglig dyktighet er ingen lederkvalitet. En leder kan som leder lede hva som helst.»

Kenning ble for sin innsats utnevnt til Ridder av 1.klasse av St. Olavs orden.

Referanser
----------

1. ↑  al-Araki på HiOs nettside «Arkivert kopi». Arkivert fra originalen 1. februar 2010. Besøkt 18. april 2010.  Kennings 31 teser om ledelse lest 17.12.2012
2. ↑  Kalleberg, Ragnvald. «Kenning-tradisjonen i norsk ledelse» s. 218- 245 i *Nytt Norsk Tidsskrift* , nr. 3, 1991, s.234.

Litteratur
----------

* Kalleberg, Ragnvald. «Kenning-tradisjonen i norsk ledelse» S. 218- 245 i *Nytt Norsk Tidsskrift* ,nr. 3, 1991

Eksterne lenker
---------------

* Kennings 31 teser om ledelse
* «Hjernevask i sjefsbransjen», artikkel av Kåre Valebrokk i *Aftenposten*, 18. april 2010

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |
**Johan Laurits Tønnesson** (født 31. juli 1956) er en norsk professor i sakprosaforskning ved Institutt for lingvistiske og nordiske studier ved Universitetet i Oslo. 

Både hans hovedoppgave *Vitenskapens stemmer* (1998/2001) og doktoravhandlingen *Tekst som partitur* (2004) er studier av ny historiefaglig sakprosa skrevet for både eksperter og allmennhet. I 2002 redigerte han boka *Den flerstemmige sakprosaen* som inneholder analyser av blant annet portrettintervjuer, radioprogram, tekstmeldinger, reklame og av læreplanens generelle del. Boka inneholder også et etterord av professor Kjell Lars Berge med en mye sitert definisjon av tekst. I mars 2008 ga Tønnesson ut boka *Hva er sakprosa* i Universitetsforlaget serie *Hva er*.

Johan L. Tønnesson er bror til Stein Tønnesson og sønn av Kåre Tønnesson.

Eksterne lenker
---------------

* (no) Publikasjoner av Johan L. Tønnesson i forskningsdokumentasjonssystemet CRIStin
* (no) Publikasjoner av Johan L. Tønnesson i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** CRIStin
 |
**Tichitt** (arabisk: **تيشيت** ) er en by i Tagantregionen i det sentrale/sørlige Mauritania. 

Byen ble grunnlagt ca. 1150 og er kjent for sine få gjenværende bygninger fra denne perioden, utført i en distinkt lokal stil, med steinornamenter i nisjer. 

Historisk er byen kjent for salthandel, i dag er næringslivet i byen basert på daddelpalmer. 

Byen ble satt på UNESCOs verdensarvliste i 1996, sammen med byene Ouadane, Chinguetti og Oualata, som alle har tilsvarende ksar-byanlegg. En ksar (flertall *ksour*) er et landsby- eller bysamfunn bestående av sammenbygde murhus. Slike byanlegg er vanlige i deler av Nord-Afrika, særlig sør for Atlasfjellene. UNESCO la vekt på byenes velbevarte middelalder-byplan, på deres rolle for karavanefarten og nomadekulturen i Sahara, og deres rolle som sentre for islamsk kultur og lærdom.

Eksterne lenker
---------------

* lexicorient.com om Tichit
* bilder

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data) **·** SUDOC **·** GeoNames
 |
Monumento a la Revolución
**Monumento a la revolución** er et monument i Mexico by. Den har form som en stor bue, og befinner seg på Plaza República i Colonia Tabacalera, nær den kjente bulevarden Paseo de la Reforma.

Bygginga av monumentet ble satt i gang av president Porfirio Diaz, og det skulle egentlig bli landets nye parlamentsbygning. Grunnsteinen ble lagt 23. september 1910 av presidenten selv. Grunna opptakta til den meksikanske revolusjonen, var det mangel på arbeidskraft, og bygginga ble avbrutt. Da revolusjonen var slutt bestemte man at den påbegynte bygninga skulle bli et monument over revolusjonen. Man satte i gang å bygge igjen i 1933, og i 1938 sto monumentet ferdig, med sterke innslag av art deco, en stilart som er typisk for den tida. Seinere gjorde man også monumentet til et mausoleum for noen av hovedpersonene fra revolusjonen. I 1986 ble det åpna et revolusjonsmuseum i underetasjen.

Eksterne lenker
---------------

* Offisielt nettsted Rediger på Wikidata

* (en) Monumento a la Revolución (México) – kategori av bilder, video eller lyd på Commons Rediger på Wikidata
**Økonomisk sosiologi** er studiet av de samfunnsmessige årsakene til og effektene av forskjellige økonomiske fenomener. Faget deles gjerne i klassisk økonomisk sosiologi og moderne økonomisk sosiologi. Klassisk økonomisk sosiologi var særlig opptatt av emner som modernitet, rasjonalisering, sekularisering, urbanisering og sosial lagdeling. Klassisk sosiologi hadde stor vekt på økonomiske fenomener. I dag kan økonomisk sosiologi betegne enhver form for sosiologiske studier av økonomiske fenomener. Faget kan dermed sies å ligge i skjæringsfeltet mellom sosiologi og samfunnsøkonomi.

Litteratur
----------

* Richard Swedberg (1990). *Economics and Sociology: Redefining Their Boundaries: Conversations with Economists and Sociologists*. Princeton University Press. ISBN 0-691-00376-9, ISBN 978-0-691-00376-4

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** GND **·** NDL **·** NKC
 |
**Global Taekwon-Do Federation** (**GTF**) er en internasjonal stilartsorganisasjon i taekwondo, som i 1989 sprang ut av International Taekwon-Do Federation (ITF), som ble grunnlagt i 1966. 

GTF ble grunnlagt av Park Jung-tae i 1990. 

Noen kilder siterer ulike kontroverser rundt lederen av ITF, general Choi Hong-hi som drivkraft til splittelsen. Det var indikasjoner på at en av motivasjonene kan ha vært misnøye med Chois påståtte tendens til å tildele høy grad av sorte belter til folk som ikke hadde fortjent det. 

Den offisielle grunnen gis på GTFs nettside: På denne tiden i ITF, vokste spenningen mellom general Choi og grand master Park. De hadde uenighet om mange problemer, fra tekniske saker til politiske problemer som hadde årsak i hvordan enkelte angret på måten den nordkoreanske regjeringa hadde fått påvirke ITF som organisasjon.

IOC-godkjente World Taekwondo ble i 1972 opprettet av den sørkoreanske regjering, nettopp på grunn av frykten for innflytelse fra nordkoreansk hold i allerede eksisterende ITF.

Grand master Park var den eneste personen i ITF som hadde stilling og støtte i ITF for å kunne uttale seg på vegne av mastere og seniorinstruktører. Hensikten var å utfordre general Choi med tanke på de kontroversielle beslutningene som hadde blitt gjort, og fortsatt ble gjort i ITF på den tiden. Dette skapte en utålelig situasjon som til slutt i 1989 førte til splittelsen mellom general Choi og grand master Park.

GTF praktiserer Chois ITF-mønstre, men i tillegg legger Park til seks nye mønstre: Jee-sang, Dhan-goon, Jee-goo, Jook-am, Pyong-hwa og Sun-duk. GTF bruker også det opprinnelige ITF-mønsteret Ko-dang, men aldri ITF-mønsteret Juche, som var inspirert av den nordkoreanske ideologien juche. 

Ifølge GTF ønsket Park også å forbedre ITF-stilen i taekwon-do ved å legge vekt på en jevnere flyt av bevegelser i teknikkene.

I kampkonkurranser har GTF adoptert samme regelverk som ITF følger.

GTF arrangerer eget VM.

Merk: GTF skal ikke forveksles med GTFI: Global Taekwon-Do Federation International.

I Norge var den nasjonale stilartsorganisasjonen National Taekwon-Do Norway (som er medlem av ITF-seksjonen i Norges Kampsportforbund), medlem av GTF fram til 2002. NTN gikk så på ny inn i ITF i 2006.
**George Jeffreys, 1. baron Jeffreys** (født 1648, død 1689), baron Wem, ofte kalt *Hanging Judge Jeffreys* eller bare *Judge Jeffreys*, var en embetsmann i England, blant annet rikskansler, under Jakob II.

Han ble født i nærheten av Wrexham i Wales, og begynte sin juridiske karriere i 1668. Kort tid etter klarte han å innynde seg[] hos James Stuart, hertug av York, som var en yngre bror av Karl II og tok tronen som Jakob II etter ham. Dette illustrerer hans ambisjoner, ettersom han hadde blitt oppdratt i en strengt protestantisk tradisjon, men sluttet seg til den katolske hertugen.[]

Han ble slått til ridder i 1677, og innen 1680 hadde han blitt overdommer i Chester. Karl II utnevnte ham til baronett i 1681, og i 1683 ble han overdommer i kongens rett, den høyeste kriminaldomstolen. I rettssakene han presiderte over viste han til stadighet hvor langt han var villig til å gå for å tilfredsstille kongen.[] Et eksempel er saken mot Algernon Sidney, som hadde blitt trukket inn i saken etter Rye House-komplottet. Sidney ble dømt på ekstremt tynne indisier og henrettet. Som en følge av dette ga Jakob II ham tittelen baron Jeffreys så snart han satt på tronen.[]

Det Jeffreys er mest kjent for er rettssakene etter hertugen av Monmouths mislykkede opprør. Monmouthopprøret endte i fullstendig nederlag for hertugen og hans menn, og rettssakene har blitt kjent som de blodige rettsmøtene (*Bloody Assizes*). Omkring 1300 ble dømt. De fleste ble dømt til transportering, men lederne ble hengt, trukket og kvartert. 

I 1685 ble han rikskansler, en stilling han hadde til Jakob II ble avsatt i 1688. Da han forsto hva som ventet ham under det nye regimet forsøkte Jeffreys å flykte fra landet, men han ble tatt til fange og døde i Tower of London.

Referanser
----------

1. ↑   Autorités BnF, oppført som George Jeffreys, BNF-ID 11068923m[Hentet fra Wikidata]
2. 1 2   Find a Grave, oppført som George Jeffreys, Find a Grave 16171506, besøkt 9. oktober 2017[Hentet fra Wikidata]
3. 1 2   Find a Grave, oppført som George Jeffreys, Find a Grave 10309048, besøkt 9. oktober 2017[Hentet fra Wikidata]
4. 1 2   Social Networks and Archival Context, oppført som George Jeffreys, 1st Baron Jeffreys, SNAC Ark-ID w6nc7f67, besøkt 9. oktober 2017[Hentet fra Wikidata]
5. ↑   The Peerage, The Peerage person ID p15300.htm#i152994, oppført som George Jeffreys, 1st Baron Jeffreys of Wem[Hentet fra Wikidata]
6. 1 2 3 4 5   Kindred Britain[Hentet fra Wikidata]
7. 1 2   The Peerage person ID p15300.htm#i152994, besøkt 7. august 2020[Hentet fra Wikidata]
8. 1 2 3 4 5   The Peerage[Hentet fra Wikidata]

|  |  |  |
| --- | --- | --- |
| Forgjenger:**Francis North** | **Rikskansler i England**(1685–1688) | Etterfølger:**Komité** |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data)
 |
**Økonomisk antropologi** er en subdisiplin innen sosialantropologi som omhandler sammenlignende studier av økonomiske systemer i sin alminnelighet, ikke bare avgrenset til penge- og markedsorienterte økonomier. Økonomisk antropologi forsker bredt på produksjon, distribusjon, bytte og konsum samt økonomisk endring og utvikling gjennom studier av alt fra førkapitalistiske økonomier via blandingsformer til studier av konsekvensene av verdensøkonomiens ekspansjon for tradisjonelle økonomiske tilpasninger, men også vestlige økonomier i seg selv. Det blir dessuten fokusert på integrasjon mellom økonomi og andre institusjoner som religion, slektskap og politikk.

Et hovedskille innenfor feltet er mellom formalister, (f. eks. Raymond Firth, Harold Schneider og Fredrik Barth) som mener at økonomisk aktivitet kan forstås ut fra universelle modeller for økonomisk rasjonalitet (det vil si for hvordan individer alltid velger mellom knappe goder) med modeller hentet fra klassisk, og senere nyklassisk økonomisk teori, grunnlagt av Adam Smith, og substantivistene, (f. eks. George Dalton, Paul Bohannan, Marshall Sahlins og Karl Polanyi) hvor fokus for å forstå den økonomisk aktivitet rettes mot de bredere sosiale og kulturelle rammene, ikke på en universell handlingslogikk.

I Norge har blant andre sosialantropologene Stein Erik Johansen, Jan-Petter Blom, Fredrik Barth og Øyvind Eikrem jobbet med feltet økonomisk antropologi.
**Global Prosperity Group** (GPG) var et amerikansk pyramidespill som ble stiftet av Keith E. Anderson og David Struckman. Selskapet hadde suksess på slutten av 90-tallet og er et av de mest omfattende pyramidespill gjennom historien. Selskapet ble også kalt Institute of Global Prosperity Group, forkortet IGP.

I prinsipp gikk GPG ut på å selge videre det samme medlemskapet man selv hadde kjøpt og derved tjene penger på provisjon av salget. Markedsføringen var i hovedsak basert på telefonsalg der medlemmene leste opp ferdigskrevne tekster for å selge inn medlemskap. Et grunnleggende trekk ved GPG var at medlemmene ble instruert i hvordan inntekter kunne unndras beskatning. Metodene var ulovlige, og mange av medlemmene ble straffeforfulgt for skatteunndragelse.

GPG tiltrakk seg raskt myndighetenes interesse, og en rekke delstater utstedte pålegg om å stanse all virksomhet. I tillegg til å drive sin forretning som et pyramidespill var GPG heller ikke sertifisert for å tilby investeringer. Etter hvert som myndighetene sirklet inn den ulovlige virksomheten gjorde selskapets ledelse en rekke tiltak for å slippe unna. Seminarene ble gjennomført utenlands og selskapet skiftet også navn til Institute of Global Prosperity. Pyramiden kollapset endelig i 2002, men den gjenoppstod som nye varianter av konseptet under navn som Investors Alliance, Financial Legacy Alliance med flere. Det var også utbrytere som i 2001 grunnla pyramideselskapet Liberty League International, men her var skatteunndragelser byttet ut med kurs i personlig utvikling.

Da Anderson skjønte at myndighetene i USA ønsket å arrestere ham, flyktet han til Costa Rica. Han ble imidlertid pågrepet her i februar 2002 og utlevert til USA senere samme år og dømt til 20 års fengsel og en bot på 63 millioner dollar for å oppfordre til ulovlig skatteunndragelse. Wayne Anderson og Richard Marks fikk begge 15 års fengsel, mens Karolyn Grosnickle ble idømt 8 år.

David Struckman søkte tilflukt i Panama, men ble i 2006 også utlevert til USA. I 2008 ble han dømt til 70 måneders fengsel, og Daniel Andersen og Lorenzo Lamantia fikk samtidig også fengselsstraffer. Det fremkom da at GPG i perioden 1996 til 2002 klarte å omsette for 45 millioner dollar.

Referanser
----------

1. ↑  EXHIBIT: Global Prosperity Group/ Investors International (IGP) quatloos.com
2. ↑  Cease and desist order State of Missouri
3. ↑  Scripts
4. ↑  IRS Updates the ‘Dirty Dozen’ for 2004: Agency Warns of New Scams Arkivert 17. juni 2012 hos Wayback Machine. Internal Revenue Service
5. ↑  IGP (Global Prosperity) quatloos.com
6. ↑  Cease and desist order State of South Dakota
7. ↑  Final order The Commonwealth of Massachusetts
8. ↑  United States v. Anderson[*død lenke*] United States District Court for the Western District of Washington
9. ↑  "Institute of Global Prosperity" Co-founder apprehended and arrested for tax evasion US Department of Justice
10. ↑  Founders and Principals of Global Prosperity Sentenced for Tax Crimes Goliath
11. ↑  Co-founder of "Global Prosperity" guilty of tax fraud US Department of Justice
**Thor Øivind Jensen** (født 11. mars  1952) er en norsk statsviter. Han er førsteamanuensis ved Institutt for administrasjon og organisasjonsvitenskap ved Universitetet i Bergen. 

Jensen er utdannet cand.polit. (1979) fra Universitetet i Bergen med hovedfag i offentlig administrasjon og organisasjonskunnskap på oppgaven *Interesser og informasjon. Organisering av informasjonsstrømmer som forklaringsvariabel og virkemiddel på legemiddelområdet*. Hans forskningsinteresser har vært konsentrert om helse- og sosialpolitikk, forbrukerpolitikk og spørsmål knyttet til demokrati og deltakelse. Jensen har blant annet skrevet *Internett i lokaldemokratiet?* (2000) og levert bidrag til fagbøkene *Forbrukeren – helt, skurk eller offer* (2002), *Forbruk – lyst, makt, iscenesettelse eller mening?* (2004) og *Forbrukersosiologi – Makt, tegn og mening i forbrukersamfunnet* (2007).

Eksterne lenker
---------------

* (no) Publikasjoner av Thor Øivind Jensen i forskningsdokumentasjonssystemet CRIStin
* (no) Publikasjoner av Thor Øivind Jensen i BIBSYS
* (no) Presentasjon ved Universitetet i Bergen

  


|  |  |
| --- | --- |
| Oppslagsverk/autoritetsdata | CRIStin
 |
**Global Maritime Distress and Safety System** (GMDSS) er et sett med internasjonalt godkjente prosedyrer for sikkerhet, utstyrstyper og kommunikasjonsprotokoller for å øke sikkerheten og gjøre det lettere å redde nødstedte fartøy og fly.

GMDSS består av en rekke systemer, noen er nye, men mange har vært i funksjon i en årrekke. Systemene er ment å dekke følgende funksjoner: varsling (inkludert angivelse av posisjon for enhet i nød), koordinering av søk og redning, lokalisering, kringkasting av maritim sikkerhetsinformasjon, generell kommunikasjon og bro til bro-kommunikasjon. Behov for radioutstyr er i GMDSS avhengig av skipets seilingsområde, i motsetning til tonnasjen. GMDSS spesifiserer også overlappende utstyr for varsling av nød, og angir kilder for nødstrøm.

Sea Areas
---------

GMDSS stiller krav til hvilket utstyr som skal befinne seg på fartøyet. Kravene defineres av hvilket havområde fartøyet seiler i. Det finnes 4 havområder definerte i GMDSS, såkalte Sea Areas. Disse har ikke noe med Navareas for Navtex å gjøre.

* **Sea Area A1**
	+ VHF TX + RX
	+ VHF DSC
	+ NAVTEX
	+ EPIRB
	+ VHF nødkommunikasjonssett
	+ SART
* **Sea Areas A1+A2**
	+ VHF TX + RX
	+ VHF DSC
	+ MF TX + RX
	+ MF DSC
	+ NAVTEX
	+ EPIRB
	+ VHF nødkommunikasjonssett
	+ SART
* **Sea Areas A1+A2+A3**
	+ VHF TX + RX
	+ VHF DSC
	+ MF TX + RX
	+ MF DSC
	+ Inmarsat B eller C
	+ EGC
	+ NAVTEX
	+ EPIRB
	+ VHF nødkommunikasjonssett
	+ SART
* **Sea Areas A1+A2+A3+A4**
	+ VHF TX + RX
	+ VHF DSC
	+ MF/HF TX + RX
	+ MF/HF DSC
	+ Radiotelex
	+ EGC
	+ NAVTEX
	+ EPIRB
	+ VHF nødkommunikasjonssett
	+ SART

Virke komponenter
-----------------

* COSPAS-SARSAT

Eksterne lenker
---------------

* IMO GMDSS

|  |  |
| --- | --- |
| Oppslagsverk/autoritetsdata | Brockhaus Enzyklopädie
 |
Denne artikkelen omhandler russiske strategiske kommandoen.  For skøyteklubben med samme forkortelse, se Oslo Skøiteklub.
**OSK** (russisk: объединенных стратегических командований; obedinennykh strategitsjeskikh komandovanij) er en operasjonell strategisk kommando (forkortes til OSK på norsk også) som settes i et militærdistrikt i krig, forhøyet beredskap og i krise. Til engelsk oversettes OSK til Joint Strategic Command (JSK).

OSK er underlagt Generalstaben, og det finnes fem av disse i Russland etter 1. desember 2014, da OSK Nord ble etablert i Severomorsk for å få enhetlig kontroll over nordområdene eller Arktisk i Russland. Fra 2010 fantes et OSK for hver av de fire militærdistriktene: Vestre militærdistrikt etablerer OSK Vest. Søndre militærdistrikt etablerer OSK Sør. Sentrale militærdistrikt etablerer OSK Senter. Østre militærdistrikt etablerer OSK Øst.

Referanser
----------

1. ↑  «Russia’s Defense Ministry establishes Arctic Strategic Command». *TASS*. 1. desember 2014. Besøkt 8. januar 2015.
2. ↑  «Russian military forming drone squadron for Arctic reconnaisance». *TASS*. 13. november 2014. Besøkt 8. januar 2015.

Eksterne lenker
---------------

* <br[*død lenke*] />
* <br[*død lenke*] />
* Arkivert 1. januar 2017 hos Wayback Machine.<br[*død lenke*] />
*
**Thoralf Johan Glad** (født 1. februar 1878 i Oslo, død 17. juli 1969 samme sted) var en norsk seiler som deltok i OL 1912 i Stockholm. 

Glad ble olympisk mester med den norske båten *Taifun* som vant 8-metersklassen. Mannskapet på båten besto av Glad, Thomas Aas, Andreas Brecke, Thorleiv Corneliussen og Christian Jebe. Det var sju båter i 8-metersklassen, to finske, to russiske, to svenske og en norsk. *Taifun* vant begge seilasene som ble avviklet 20. og 22. juli utenfor kysten ved Nynäshamn. Sammenlagt kom den svenske båten *Sans Atout* på andreplass og den finske båten *Lucky Girl* tok bronse.

OL-medaljer
-----------

* Gull 1912 Sveriges flagg Stockholm - **Gull** i seiling, klasse 8 meter Norges flagg Norge

Eksterne lenker
---------------

* (en) Thoralf Glad – Olympedia Rediger på Wikidata

* (en) Thoralf Glad – Sports-Reference (OL-resultater – arkivert) Rediger på Wikidata

* (en) Thoralf Glad – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni
 |
Jemdet Nasr og andre protohistoriske kulturer i Mesopotamia
**Jemdet Nasr** (arabisk: جمدة نصر‎) er et arkeologisk funnsted i Irak, 40 km nordøst for Babylon og Kisj. Navnet benyttes også for en tidlig bronsealderkultur i søndre Mesopotamia, **Jemdet Nasr-perioden**, som blomstret omkring 3000-2900 f.Kr.

I Jemdet Nasr-perioden oppstod skriftspråket i søndre Mesopotamia. De eldste sylinderseglene ble også tatt i bruk i denne perioden. Den representerer også den urbane revolusjon siden mange små mesopotamiske bosetninger utviklet seg til større byer.

Stedet Jemdet Nasr ble først undersøkt i 1926 og 1928 av britiske og amerikanske arkeologer under ledelse av Stephen Langdon. Utgravningene ble gjenopptatt i 1988 av Roger J. Matthews og andre. Arkeologene fant en stor bygning som inneholdt et arkiv av tekster skrevet med proto-kileskrift og utstyrt med seglavtrykk, samt sylindersegl. Keramikken, som var av en polykrom type, har vist seg verdifull for å tidsbestemme sjikt fra Jemdet Nasr-perioden på andre arkeologiske funnsteder.

Sittende okse, svart marmor, funnet i Warka (Uruk), Jemdet Nasr-perioden, ca. 3000 f.Kr.
Jemdet Nasr-perioden antas av arkeologer som R. J. Matthews å ha vært av kort varighet, omkring et århundre, selv om en lengre periode ca 3200-2900 f.Kr. forekommer i eldre vitenskapelig litteratur. Jemdet Nasr-kulturen fulgte etter den tidligere Uruk-kulturen og var samtidig med Nineve 5-kulturen i nordlige Mesopotamia og den proto-elamittiske sivilisasjon i vestre Iran. Den representerer det siste stadium før den sumeriske tidligdynastiske tid i sørlige MesopotamiA.

Litteratur
----------

* Roger Matthews: *Secrets of the dark mound. Jemdet Nasr 1926-1928*. Warminster: British School of Archaeology in Iraq 2002 (Iraq Archaeological Reports, Bd. 6) ISBN 978-0-85668-735-8.

Eksterne lenker
---------------

* *Artikkelen har ingen egenskaper for offisielle lenker i Wikidata*
* British School of Archaeology in Iraq - Jemdet Nasr: a place and a period

|  |  |
| --- | --- |
| Oppslagsverk/autoritetsdata | VIAF **·** GND
 |
**OSI Håndball** (stiftet 1945) er håndballklubben i Oslostudentenes Idrettsklubb, én av Norges største idrettsklubber for studenter.

Klubben har i dag fem lag, tre på damesiden og to på herresiden, som alle er underlagt NHF Region Øst. Herrelagene spiller 2015/16-sesongen i 2. divisjon og 3. divisjon, mens damelagene spiller i 2. divisjon, 4. divisjon og 6. divisjon. Klubben har vunnet Eliteserien i håndball for menn to ganger; 1966/67 og 1969/70.

OSI-håndball arrangerer hvert år en stor håndballturnering for student- og vennelag, kalt Idrettsmønstringen (IM). Her benyttes håndballhallene både på Domus og Blindern fredag og lørdag før avslutningen med bankett i Blindern-hallen lørdag kveld.

Eksterne lenker
---------------

* Twitter
* Facebook
* Hjemmeside

| * v
* d
* r
1. divisjon håndball for menn 2022/23 |
| --- |
|  | 
* Bergen
* Charlottenlund
* Falk Horten
* Follo
* Fyllingen
* Herulf Moss
* Melhus
* Nordstrand
* Nøtterøy
* OSI
* ROS
* Ryger
* Sandefjord
* Viking TIF

 | Norges flagg |
**Thor Ørvig** (født 14. desember 1891 i Kragerø, død 17. juni 1965 i Oslo) var en norsk seiler som deltok i de olympiske leker 1920 i Antwerpen.

Ørvig ble olympisk mester i seiling under sommer-OL 1920 i Antwerpen. Han vant sammen med Arthur Allers, Martin Borthen, Johan Friele, Kaspar Hassel, Egill Reimers, Christen Wiese, Erik Ørvig og Olaf Ørvig olympisk gull i klassen *12 meter type 1919* med den norske båten «Heira II». Det var kun én båt i denne klassen. Han var bror til Erik og Olaf Ørvig, som også var mannskap på «Heira II».

Under andre verdenskrig seilte Ørvig som kaptein på Nortraship sine fartøyer, før han gikk over til en stilling ved Nortraship sitt kontor i New York.

OL-medaljer
-----------

* 1920 Belgias flagg Antwerpen - Gull **Gull** i seiling, 12-metersklassen type 1919

Eksterne lenker
---------------

* (en) Thor Ørvig – Olympedia Rediger på Wikidata

* (en) Thor Ørvig – Sports-Reference (OL-resultater – arkivert) Rediger på Wikidata

* (en) Thor Ørvig – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Geni **·** Krigsseilerregisteret
 |
*For fjellområdet i USA med samme navn, se Adirondack-fjella.*

Adirondack
**Adirondack** er navnet på en stein som mars-roveren *Spirit* undersøkte i begynnelse av sin ferd på Mars i 2004. Steinen er lokalisert inne i Gusev-krateret like i nærheten av landingsstedet til mars-roveren.

*Spirit* ankom steinen 18. januar, bare tre dager etter landing. Denne steinen ble valgt som det første vitenskapelige målet, på grunn av sin støvfrie, flate overflate, som var ideell for å bore i.

Navnet
------

Vitenskapsfolk ga steinen navnet etter Adirondack-fjellene i New York, USA. Ordet «Adirondack» brukes av amerikanske indianere og betyr på engelsk "They of the great rocks."

Undersøkelser
-------------

*Spirit* sitt Mössbauer-spektrometer fant olivin i steinen, et mineral som ikke tåler å være utsatt for vær og vind noe særlig. Fraværet av værslitte overflater, var med på å indikere at partiklene i jorden kunne være av vulkansk materiale. En annen mulig forklaring er at laget der målingene ble gjort på steinen var ganske tynt, og at olivinen er i steiner under jorden. *Spirit* sendte også mikroskop-bilder og tall fra Mössbauer-spektrometeret før mars-roveren fikk data- og kommunikasjonsproblemer 22. januar 2004.
Mikroskop-bildene fortalte forskerne at Adirondack er en hard, krystallinsk stein. De store og små toppene i det elektromagnetiske spektrummet til steine avslørte at steinen inneholder mineraler som olivin, pyroksen og magnetitt, en vanlig sammensetning i vulkanske steiner på Jorden.

Eksterne lenker
---------------

* Official Mars Rovers site

Portal: Astronomi
**Jeløyskipet** er et skipsfunn som ble gjort i 1926 på strandlinjen ved gården Vangen ved Tronvik, på vestsiden av Jeløya ved Moss. Etter det var tatt et par fotografier av vraket som var dels utgravet, ble det begravd og forlatt nede i strandvollen på 2 meter dybde cirka 20 m fra stranden. Det ble lokalisert i nyere tid etter å ha vært forsvunnet i over 70 år.

Jeløyskipet var undersøkt i 1926 av Universitetets Oldsaksamling som konkluderte med at det dreide seg om et fartøy fra 1600-tallet, basert på datering av messingfat. Men nyere datering ved hjelp av C14 på trevirket har vist at det er langt eldre, helt tilbake til perioden 1305-1405 (Dag Nævestad, 23. april 2003), og dermed er et middelalderfartøy. Professor dr. A. W. Brøgger ledet undersøkelsene av vraket som den gang lå ti meter fra strandlinjen, men arbeidet ble stoppet før man hadde utgravet hele skipet som lå dypt ned i blåleiren. Det utgravde området som begynte ved akterstavnen, var 9,45 meter langt med en bredde på 7 meter. Opptil 7 spanter og minst fem intakte bordganger på hver side av kjølen var dokumentert før Brøgger begravde skipet og forlot det. Om det var bygd i klink eller kravell, har ikke blitt oppgitt i innberetningen om utgravningen.

Litteratur
----------

* Dag Nævestad, artikkel "Lokaliserte middelaldervrak i Øst-Norge", *Norsk Sjøfartsmuseum Årsbok 1998*, ISBN 87-90089-59-9
* Frans-Arne Stylegar, artikkel "Jeløyskipets merkelige skjebne", Moss Dagblad 06.08.1994
* Frans-Arne Stylegar, *En høist eiendommelig historie. Arkeologiens politikk og "Jeløy-skipet"s merkelige skjebne.* Materialisten 2/3, 1995

Eksterne lenker
---------------

* Arkeologi i nord: På vei i Østfold – trekk av et middelaldersk transportlandskap
Innmaten til regnemaskinen FREDERIC. I midten av skapet synes den magnetiske trommel-hukommelsen.
**FREDERIC** (startet 15. august 1958 på Kjeller, museumsgjenstand 1965) var en norsk datamaskin av typen Mercury Ferrante, derav navnet (*Ferranti Rapid Electronic DEfense Research Institute Computer*. Navnet kommer også av fornavnet til Forsvarets forskningsinstitutt daværende leder Fredrik Møller, såvel som fornavnet til han som bygget maskinen.

Den var kontrahert av Forsvarets forskningsinstitutt (1953) og bygd fra 1953 til 1956 under ledelse av professor Frederic Calland Williams (1911–1977) fra University of Manchester, også et opphav til navnet FREDERIC. F. C. Williams var kjent som en av de første som utviklet maskiner som kjørte lagrede program (Manchester Mark I). Den (FREDERIC) ble etter byggingen, levert i pakker i løpet av 1957 og satt sammen, den tok mye plass. Ved oppstarten 1958 var FREDERIC en av datidens kraftigste datamaskin i Europa.

Grunnet manglende programvare ble det utviklet en rekke innovative programsystemer i den tidlige fasen, blant andre Ole-Johan Dahls språk, MAC, som var en forløper for det viktige språket ALGOL. Maskinen ble ellers brukt til simulering av krig og vassdragsføring, og andre problemstillinger, som det å beregne andelen muggsopp for tilsetningen i Jarlsbergost. Den hadde «1000 ord primærminne og 16000 ord sekundærminne, og kunne regne 100 ligninger med 100 ukjente i løpet av syv minutt».

Publikasjoner
-------------

* Ole-Johan Dahl og Jan Garwick, *Programmer's handbook for the Ferranti mercury Computer Frederic at the Norwegian Defense Research Establishment*, Forsvarets forskningsinstitutt, 1962. – 117 sider.

Referanser
----------

1. ↑  Arild Haraldsen, *50 år – og bare begynnelsen*, til Den Norske Dataforenings jubileum (2004)

|  |  |
| --- | --- |
| Oppslagsverk/autoritetsdata | Store norske leksikon
 |
**Thora Josefina Storm** (født 26. august 1845 i Trondhjem, død 11. november 1935 i Trondheim) var en norsk skolebestyrer, kvinnesaksforkjemper og Venstrepolitiker.

Hun tok avsluttende eksamen i 1856 ved *Pikerealskolen*. I 1870 fikk hun lærerjobb ved en pikeskole i Sarpsborg som hun bestyrte 1872–1879. I 1879 startet hun *Frøken Storms Pikeskole* i hjembyen Trondheim, hvor også hennes søstre Cathinka og Asta var lærere. Etter å ha gitt skolen til Sara Christie i 1894 underviste hun ved Trondheim katedralskole og byens Alliance française. Med Antonie Løchen startet hun Trondhjems Kvinnesaksforening i 1885, som hun ledet 1889–1891. Hun var blant stifterne av Trondhjems Venstreforening, og hun satt i bystyret for Venstre i perioden 1902–1907.

Thora Storm har gitt navn til en videregående skole i Trondheim, ved sammenslåingen av Gerhard Schønings skole og Adolf Øiens skole til Thora Storm videregående skole i 2010.

Hennes far var sogneprest Fredrik Elias Storm. Blant søsknene hennes var konservator Vilhelm Storm. Hennes fettere var Johan Storm og Gustav Storm. Selv var hun ugift.

Hun ble utnevnt til æresmedlem av Norsk Kvinnesaksforening i 1914. Hun var også æresmedlem av Trondhjems Kvinderaad og Norske Kvinners Nasjonalråd.

Referanser
----------

1. 1 2   Norsk biografisk leksikon, oppført som Thora Josefine Storm, Norsk biografisk leksikon ID Thora\_Storm, besøkt 9. oktober 2017[Hentet fra Wikidata]
2. ↑  (no) Thora Storm i Store norske leksikon
3. 1 2  Ingrid J. Brissach, Kvinnesakskvinne med egen skole Arkivert 29. november 2007 hos Wayback Machine. har omtale og bilde. Fra Adresseavisen (28. november 2007)
4. ↑  Om oss - Thora Storm videregående skoles hjemmeside Arkivert 2011-11-25, hos Wayback Machine. hentet 2012-03-93
5. ↑  *Nylænde* 1914 s. 233

Eksterne lenker
---------------

* Trondhjems Kvinnesaksforenings arkiv finnes på NTNU Universitetsbiblioteket
* Thora Storms privatarkiv finnes ved NTNU Universitetsbiblioteket

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Historisk befolkningsregister **·** VIAF
 |
La fonera
**FON** er verdens største gruppe av åpne Wi-Fi-tilkoblinger.
Dette går ut på å dele internett-tilkoblingen med andre, slik at man kan ha åpne Wi-Fi-punkter i et kontrollert miljø.

FON ble opprettet av Martin Varsavsky, som også står bak ya.com og Viatel. FON har også investorer som Google og Skype bak seg.

Per i dag er det rundt 150 tilkoblings-muligheter i Norge. Wi-Fi-tilkobinger som er med på FON kalles foneros.

Det finnes tre typer brukere på FON.

Disse er: 

* Linus (etter Linus Torvalds, personen bak Linux)
* Bill (etter Bill Gates, personen bak Microsoft)
* Alien

Linus betyr at hvis brukeren deler ut sitt WiFi-punkt gratis, så kan også vedkommende benytte seg av andres uten å betale noe. Bill deler ut WiFi-punktet mot betaling, men må igjen betale for å bruke andres. Alien har ikke noe WiFi å dele ut, og må dermed betale for å benytte seg av dette.

Eksterne lenker
---------------

* Offisielt nettsted Rediger på Wikidata

* (en) FON – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Semiotinae** er en gruppe av biller som hører til familien smellere (Elateridae). Denne gruppen omfatter de største smellerne.

Utseende
--------

Middelsstore til ganske store (20–40 millimeter), slanke smellere, gjerne rødbrune med svarte tegninger. Hodet er forholdsvis stort og bredt, foran med to tenner, fasettøynene rundede og litt utstående. Antennene er forholdsvis korte (når omtrent bak til midtveis på pronotum) og sagtakkede. Pronotum er lengre enn bredt, tett og kraftig punktert, med nokså rette sidekanter og skrått, spisst tilbaketrukne bakhjørner. På sidene er det en S-formet, opphøyet fold. Dekkvingene er sterkt tilspisset bakover.

Levevis
-------

Larvene lever for det meste under barken på nylig døde trær. De er trolig rovdyr som angriper blant andre fluelarver.

Utbredelse
----------

Gruppen er utbredt i Sør- og Mellom-Amerika.

Systematisk inndeling
---------------------

Inndelingen følger. Gruppen blir noen ganger plassert i underfamilien tannsmellere.

**Treliste**
* Ordenen biller, Coleoptera
	+ Underordenen Polyphaga
		- Overfamilien smellere, Elateroidea
			* Familien smellere, Elateridae
				+ Underfamilien Semiotinae Jacobson, 1913
					- Slekten *Oistus* Candéze, 1857 - kan også plasseres i Oxynopterinae
					- Slekten *Semiotinus* Pjatakowa, 1941 – 17 beskrevne arter
					- Slekten *Semiotus* Ecshcsholtz, 1829 – 82 beskrevne arter

Referanser
----------

1. ↑  [*død lenke*]

Kilder
------

* Tree of life - Semiotinae

Eksterne lenker
---------------

* (en) *Semiotinae* hos Fossilworks Rediger på Wikidata

* (en) *Semiotinae* hos ITIS Rediger på Wikidata

* (en) *Semiotinae* hos NCBI Rediger på Wikidata

* *Semiotinae* – detaljert informasjon på Wikispecies Rediger på Wikidata
* americaninsects.net – *Semiotus ligneus*
**Thora Olufa Elise Werenskiold** (født 16. oktober 1858 i Onsøy, død 12. desember 1945) var en norsk forfatter.

Liv og virke
------------

Thora Werenskiold var datter av godseier Adam Reus (Reutz) Werenskiold av slekten Werenskiold på Kjølberg Herregård og Juliane Marie Wold, og kusine av kunstneren Erik Werenskiold. Hun var ugift.

Thora Werenskiold levde av gamle familielegater, og sørget for litt ekstra inntekter ved å skrive et par ungpikebøker, samt innlegg i pressen mot hvit slavehandel. I 1917 kom hennes bok *Prestegaards-Marit* og året etter ble *Unge fru Marit* utgitt. *Prestegaards-Marit* fikk følgende omtale i Bergens Tidende: «Unge piker, som begynder læsningen av en bok ved at kike efter paa sidste side, om hun synker i hans arme med blussende kinder og straalende øine, vil ikke bli skuffet. De kan trygt gaa igang med Prestegaards-Marit.»

I boken *Det spøker hos mormor* av Juliane Solbraa-Bay (1943) oppgir forfatteren at flere av fortellingene ble fortalt henne da hun var barn, av hennes tante, Thora Werenskiold. 

Werenskiold var eier av en stor portrettsamling som stammet fra familien Werenskiolds tid på Borregaard.

Thora Werenskiold ble gravlagt på Werenskioldfamiliens grasted på Onsøy.

Bibliografi
-----------

* Werenskiold, Thora (1917). *Prestegaards-Marit*. Kristiania: H. Erichsen.
* Werenskiold, Thora (1918). *Unge fru Marit*. Kristiania: Helge Erichsen.

Referanser
----------

1. ↑  *Aftenposten 1945.12.15*. Norge, Oslo. 1945. s. 11.
2. ↑   SAO, Onsøy prestekontor Kirkebøker, F/Fa/L0003: Ministerialbok nr. I 3, 1841-1860, s. 101
3. ↑  Kvaale, Reidun (1986). *Kvinner i norsk presse gjennom 150 år*. Gyldendal. s. 255. ISBN 8205167214.
4. ↑  *Morgenbladet 1917.12.21*. Norge, Oslo. 1917. s. 2.
5. ↑  <Solbraa-Bay, Juliane (1943). *Det spøker hos mormor*. Oslo: Cappelen.
6. ↑  *Smaalenenes Social-Demokrat 1929.11.21*. Norge, Viken, Fredrikstad. 1929. s. 4.
7. ↑  *Sarpen 1945.12.18*. Norge, Viken, Sarpsborg. 1945. s. 3.

Kilder
------

* *Dette skrev kvinner*. Oslo: Skolen. 1984. s. 242. ISBN 8257900109.

Portal: Litteratur
**Stilett** er et norsk kabaretensemble etablert i Oslo i 2005. Stiletts kunstneriske målsetting er å formidle utfordrende, satirisk og samfunnskritisk sanger og tekster på et høyt musikalsk nivå. 

De siste årene har ensemblet rendyrket kabaretsjangeren basert på Hanne T. Asheims tekster og musikk. Siden 2011 har Stilett spilt over 60 forestillinger på Oslo Nye Teater i Teaterkjelleren med kabaretene *Griseflaks* (2011), *Sykt Frisk* (2013) og *Åpent Landskap* (2015). I tillegg har de turnert med forestillingene på østlandet, og flere ganger spilt på Høstscena teaterfestival i Ålesund. Høsten 2011 framførte de låta *Staten må ta ansvar* på Chat Noir under utdelingen av komiprisen. Showet ble direktesendt på NRK1 TV.

Medlemmer
---------

* Johanne K. Hagen
* Anne Cecilie Røsjø Kvammen
* Anne Marte Slinning
* Anna Karin Munkejord
* Liv Anna Hagen
* Jorunn Torsheim
* Hege Eide Vik

Historikk
---------

Sangerne i Stilett har jobbet sammen i flere år også forut før starten i 2005, i Norsk DameEnsemble. En *Romantisk Aften* i 2000 sammen med Åsleik Engmark og Ingrid Bjørnov og Ivar Tindberg (regi), ble starten på et lengre samarbeid med Bjørnov. I 2001 urfremførte de *Tuppen og Lillemor*, en minioperette av Ingrid Bjørnov i Oslo konserthus. Utdrag fra denne operetten ble senere innlemmet Bjørnovs første soloshow *Eskorteservice for hverdagsmennesker* på Scene West i Oslo samme år.

Referanser
----------

1. ↑  «Et stort stykke Norge». *Dagbladet.no* **(norsk)**. 18. februar 2011. Besøkt 21. september 2017.

Eksterne lenker
---------------

* Hjemmeside
**Lars Gunnar Lingås** (født 1947) er dosent emeritus i yrkesetikk og veiledning ved Universitetet i Sørøst-Norge.

Utdannelse
----------

Han utdannet seg som sosionom med avsluttende eksamen i 1973, og har filosofisk doktorgrad fra Göteborgs universitet 1993 på en avhandling om etikk i sosialt arbeid. 

### Karriere

Etter utdannelsen ble han lektor i sosialt arbeid ved Den Sociale Højskole i København og Roskilde Universitetscenter 1974–78. Deretter var han ansatt som utreder i Sosialdepartementet fra 1978 til 1980. Han hadde diverse tillitsverv i Norsk Sosionomforbund i tidsrommet 1981–1987, og var ansatt i Bærum kommune i samme periode. Han var faglig sekretær i Norsk Sosionomforbund i perioden 1987-1990, med ansvar for yrkesetisk arbeid og sosialfaglige utviklingsprosjekter. Fra 1991 til 1992 var han redaksjonsjef for helse- og sosialfagavdelingen i Universitetsforlaget. Han var generalsekretær i Human-Etisk Forbund i perioden 1993–1997, og var da engasjert i opprettelsen av Samarbeidsrådet for tros- og livssynssamfunn.

Han har fått utgitt flere fagbøker innen områdene etikk, yrkestikk, pedagogikk og sosialt arbeid. 

### Verv

Han var aktiv studentpolitiker i sin ungdom.

Senere var han kommunestyrerepresentant i Holmestrand fra 1999 til 2007, der han representerte Arbeiderpartiet. Han ble nytt innvalgt i 2019, denne gangen for Rødt.

Han har også vært styreleder for Hvite busser til Auschwitz (2005-2007), medlem av Nansenskolens Råd (1992-2008) og nestleder i styret for Nansen Dialogue Network (2006-2008).

Referanser
----------

1. ↑  *Humanetikernes nye leder*, Aftenposten, 2. januar 1993
2. ↑  Bibliografi på hans hjemmeside

Eksterne lenker
---------------

* Offisielt nettsted Rediger på Wikidata


|  |  |  |
| --- | --- | --- |
| Forgjenger:**Kari Vigeland** | **Generalsekretærer i Human-Etisk Forbund**(1993–1997) | Etterfølger:**Tove Beate Pedersen** |

Portal: Litteratur

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |
**Lars H. Thunell** (født 1948) er en svensk forretningsmann, siden januar 2006 Executive Vice President og CEO for IFC (International Finance Corporation), et av selskapene i Verdensbanken).

Thunell tok sin utdannelse ved Stockholms universitet hvor han studerte statsvitenskap og avla doktorgrad i 1977 med avhandlingen  *Political Risks in International Business: Investment Behavior of Multinational Corporations*.

Han har hatt en rekke ledende stillinger i svensk og internasjonalt næringsliv, blant annet ved ABB i Zürich og American Express i New York. På 1990-tallet var Thunell direktør for det svenske forsikringsselskapet Trygg-Hansa og han avsluttet sin karriere med å lede Sveriges største forretningsbank, SEB.

Bibliografi
-----------

* *Political risks in international business : investment behavior of multinational corporations*, Praeger, New York (1977) ISBN 0-275-24500-4

Referanser
----------

1. ↑  Since joining the Corporation in January 2006, Mr. Thunell has advanced growth of IFC's business and its mission to create opportunities in emerging markets and improve people's lives. Arkivert 22. mars 2009 hos Wayback Machine.
2. ↑  Innholdsfortegnelse for avhandlingen, fra statsvet.su.se Arkivert 18. juli 2011 hos Wayback Machine.

Eksterne lenker
---------------

* Om Lars H. Thunell fra IFC (engelsk)

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Dean Leacock** (født 10. juni 1984 i Croydon, Stor-London, England) er en engelsk fotballspiller som har spilt for tre engelske fotballklubber. Han spiller nå for Derby County i Premier League.

Biografi
--------

### Klubblag

Dean Leacock startet sin fotballkarriere i Fulham, og 4. desember 2002 debuterte han for klubben i en ligacupkamp mot Wigan Athletic. Hans første ligakamp for Fulham var mot Blackburn Rovers den 28. september 2003, og totalt spilte han fire ligakamper og en ligacupkamp for *the Cottagers* i 2003/04-sesongen.

I september 2004 ble Leacock lånt ut til Coventry City, og 11. september 2004 debuterte han for Coventry i en ligakamp mot Leeds United. Han returnerte til Fulham i november etter å ha fått med seg åtte ligakamper og en cupkamp for *the Sky Blues*. Kun to måneder senere, i januar 2005, ble han lånt ut for annen gang til Coventry City. I hans andre låneopphold for klubben fra West Midlands fikk Leacock med seg fem ligakamper og to cupkamper.

17. desember 2005 fikk Dean Leacock bokført sin første ligakamp for Fulham på over to år da klubben hans slo Blackburn Rovers 2-1. Totalt fikk han med seg fem ligakamper i 2005/06-sesongen, og i tillegg fikk han med seg to kamper i ligacupen.

11. august 2006 kjøpte Derby County Leacock for £375 000, og hans første kamp for Derby var 12. august 2006 i en ligakamp mot Hull City. Med unntak av en periode på høsten i 2006 der han var skadet har Dean Leacock vært fast i Derbys startoppstilling i 2006/07-sesongen. Totalt spilte han 38 ligakamper og 4 andre obligatoriske kamper for *the Rams* i hans første sesong for denne klubben.

Karriere som spiller
--------------------

### Klubblag

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Englands flagg | Fulham | Kontrakt | 6 | 4 | 0 | 0 | 08/2001 - 09/2004 |
| Englands flagg | Coventry City | Lån | 9 | 8 | 0 | 0 | 09/2004 - 11/2004 |
| Englands flagg | Fulham | Kontrakt | 0 | 0 | 0 | 0 | 11/2004 - 01/2005 |
| Englands flagg | Coventry City | Lån | 7 | 5 | 0 | 0 | 01/2005 - 02/2005 |
| Englands flagg | Fulham | Kontrakt | 7 | 5 | 0 | 0 | 02/2005 - 08/2006 |
| Englands flagg | Derby County | Kontrakt | 57 | 52 | 0 | 0 | 08/2006 - |

Meritter
--------

* Rykket opp til Premier League med Derby County da de vant playoff-finalen i Football League Championship i 2006/07-sesongen.

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 471).   
 Headline Book Publishing, London. ISBN 978-0-7553-1664-9

Eksterne lenker
---------------

* (en) Dean Leacock – Transfermarkt Rediger på Wikidata

* (en) Dean Leacock – Soccerbase.com Rediger på Wikidata

* (en) Dean Leacock – Soccerway Rediger på Wikidata

* (en) Dean Leacock – FBref Rediger på Wikidata